Johnny and Mary

«Johnny and Mary» er ein song skriven og framført av Robert Palmer. Palmer sin versjon vart spelt inn i 1980 i Compass Point Studios i New Providence på Bahamas. Songen kom ut på Clues (1980).

«Johnny and Mary» nådde 44. plassen på UK Singles Chart, og gjekk inn på topp 40 i Canada, Australia, New Zealand, Sør-Afrika og fleire land i Europa. I Tyskland gjekk songen heilt til sjuandeplassen på singellista og låg i alt 23 veker inne på topp 20. I Spania gjekk songen til topps på den spanske singellista.

Sjølv om songen ikkje gjekk inn på Hot 100-lista i USA, nådde han 18. plassen på Billboard's Club Play Singles chart.

«Johnny and Mary» vart nytta som signaturmelodi i reklamefilmar for Renault-bilar gjennom 1980- og 1990-åra. Dei første reklamefilmane nytta originalversjonen til Palmer, medan ei rekkje spesialinnspelingar innan forskjellige stilar i 1990-åra, mellom anna ei akustisk tolking av Martin Taylor, som han gav ut på albumet sitt Spirit of Django. Taylor spelte inn ein alternativ versjon for Renault. I 2021 spelte Hanna Hägglund inn ein ny versjon av songen, igjen nytta av Renault i ein TV-reklame for å lansere den nyaste versjonen av modellen Clio.

AllMusic meinte at «Johnny and Mary» var inspirasjonen for Rod Stewart sin seinare hit «Young Turks».

Salslister

Vekeslister
Liste (1980–1981)PlasseringAustralia (Kent Music Report)20Sør-Afrika (Springbok Radio)5Spania (AFYVE)1US Billboard Hot Dance Club Play18

Årslister
Liste (1980)PlasseringBelgia (Ultratop 50 Flandern)80

Todd Terje- og Bryan Ferry-versjonen

Den norske DJ-en Todd Terje laga ein versjon av «Johnny and Mary» for debutalbumet sitt It's Album Time. Han fekk med seg den engelske musikaren Bryan Ferry på vokal. Todd Terje sin versjon kom ut på singel 7. april 2014 digitalt og nådde 185. plassen på Den franske singellista. Songen kom same året ut på det fjortande studioalbumet til Ferry, Avonmore.

Innhald

Salslister
Liste (2014)Plassering

Kjelder

Denne artikkelen bygger på «Johnny and Mary» frå ,  den 25. juli 2021. 
 oppgav desse kjeldene:

Bakgrunnsstoff

Kategori:Singlar frå 1980
Kategori:Songar frå 1980
Kategori:Island Records-singlar
Kategori:Robert Palmer-songar
Kategori:Songar skrivne av Robert Palmer
Kategori:Britiske synth-pop-songar
Kategori:Britiske new wave-songar
Kategori:Nummer-ein-singlar i Spania
Kategori:Bryan Ferry-songar
Kategori:Todd Terje-songar